2022 10 31
LT
Europos Sąjungos oficialusis leidinys
L 282/299
d) šablonų koregavimo priemonės, kiti korektūriniai skysčiai ir koregavimo juostelės (išskyrus priskiriamus 9612 pozicijai), supakuoti į mažmeninei prekybai skirtas pakuotes; ir e) lydūs keramikos išdegimo bandikliai (etalonai) (pavyzdžiui, Segerio konusai). 4.
Visoje nomenklatūroje „buitinės atliekos“ įvardija atliekas, surinktas iš namų, viešbučių, restoranų, ligoninių, parduotuvių, įstaigų ir kt., šiukšles, surinktas valant kelius ir gatves, taip pat statybų ir pastatų griovimo atliekas.
Buitines atliekas dažniausiai sudaro labai įvairios medžiagos, pavyzdžiui, plastikai, guma, mediena, popierius, tekstilės medžiagos, stiklas, metalai, maisto medžiagos, sulūžę baldai ir kiti sugedę arba išmesti daiktai.
Tačiau sąvoka „buitinės atliekos“ neapima: a) atskirų medžiagų arba dirbinių, atskirtų iš atliekų, pavyzdžiui, plastikų, gumos, medienos, popieriaus, tekstilės medžiagų, stiklo arba metalų atliekų, elektrinių ir elektroninių atliekų ir laužo (įskaitant išnaudotas baterijas), kurios priskiriamos jas atitinkančioms nomenklatūros pozicijoms; b) pramonės atliekų; c) farmacijos produktų atliekų, apibrėžtų 30 skirsnio 4 pastabos k punkte; arba d) klinikinių atliekų, apibrėžtų toliau pateiktame 6 pastabos a punkte. 5.
3825 pozicijoje „nuotekų šlamas“ įvardija šlamą, susidariusį miesto nuotekų valymo įrenginiuose, kurio sudėtyje gali būti neapdorotų atliekų, plovimo ir valymo metu į vandenį patekusių nešvarumų ir nestabilizuoto šlamo.
Stabilizuotas šlamas, kai jis tinkamas naudoti kaip trąša, šiai pozicijai nepriskiriamas (31 skirsnis). 6.
3825 pozicijoje žodžių junginys „kitomis atliekomis“ taikomas: a) klinikinėms atliekoms, tai yra užkrėstoms atliekoms, susidarančioms atliekant medicininius tyrimus, diagnostiką, gydymo arba kitas medicinines, chirurgines, stomatologines arba veterinarines procedūras, kurių sudėtyje dažnai yra patogenų ir farmacinių medžiagų ir kurioms būtinos specialios naikinimo procedūros (pavyzdžiui, sutepti drabužiai, naudotos pirštinės ir naudoti švirkštai); b) organinių tirpiklių atliekoms; c) metalų ėsdinimo tirpalų, hidraulinių skysčių, stabdžių skysčių ir antifrizų atliekoms; ir d) kitos chemijos pramonės arba giminingų pramonės šakų atliekos.
Tačiau žodžių junginys „kitos atliekos“ neapima atliekų, kurių pagrindinės sudėtinės dalys yra naftos alyvos arba alyvos, gautos iš bituminių mineralų (2710 pozicija). 7.
3826 pozicijoje sąvoka „biodyzelinas“ įvardija riebalų rūgščių monoalkilesterius, naudojamus kaip kuras, išskirtus iš gyvūninių, augalinių arba mikroorganizmų riebalų ir aliejų, naudotų arba nenaudotų.
Subpozicijų pastabos 1.
3808 52 ir 3808 59 subpozicijoms priskiriamos tik 3808 pozicijai priskiriamos prekės, kurių sudėtyje yra ne mažiau kaip viena iš šių medžiagų: alachloras (ISO); aldikarbas (ISO); aldrinas (ISO); metilazinofosas (ISO); binapakrilas (ISO); kamfechloras (ISO) (toksafenas); kaptafolas (ISO); karbofuranas (ISO); chlordanas (ISO); chlordimeformas (ISO); chlorbenzilatas (ISO); DDT (ISO) (klofenotanas (INN), 1,1,1-trichloro-2,2-bis(p-chlorfenil)etanas); dieldrinas (ISO, INN); 4,6-dinitro-o-krezolis (DNOC (ISO)) arba jo druskos; dinosebas (ISO), jo druskos arba esteriai; endosulfanas (ISO); etileno dibromidas (ISO) (1,2-dibrometanas); etileno dichloridas (ISO) (1,2-dichloretanas); fluoracetamidas (ISO); heptachloras (ISO); heksachlorbenzenas (ISO); 1,2,3,4,5,6- heksachlorcikloheksanas (HCH (ISO)), įskaitant lindaną (ISO, INN); gyvsidabrio junginiai; metamidofosas (ISO); monokrotofosas (ISO); oksiranas (etilenoksidas); parationas (ISO); parationmetilas (ISO) (metilparationas); pentachlorfenolis (ISO), jo druskos arba esteriai; perfluoroktano sulfoninė rūgštis ir jos druskos; perfluoroktano sulfamidaii; perfluoroktano sulfonilfluoridas; fosfamidonas (ISO); 2,4,5-T (ISO) (2,4,5trichlorfenoksiacto rūgštis), jos druskos arba esteriai; tributilalavo junginiai; trichlorfonas (ISO).